18. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Β.2272/193 της 31 Αυγ./28  Σεπτ.1964  (ΦΕΚ Β΄ 406) Περί καθιερώσεως προσωρινής ατελείας επί πρώτων υλών χρησιμοποιουμένων δια την παραγωγήν περιποδίων εξακτέων εις αλλοδαπήν. Έχοντες υπ’ όψιν:α)τας διατάξεις του άρθρ.2 του Νόμ.4607/1930, περί τροποποιήσεως διατάξεων των περί Τελωνειακού Δασμολογίου Νόμων, ως αύται ετροποποιήθησαν και συνεπληρώθησαν μεταγενεστέρως και, β)την από 15ης Ιουλ.1964 γνωμοδότησιν της Επιτροπής του άρθρ.6 του ανωτέρω Νόμου, αποφασίζομεν: Άρθρ.1.-Εις εργοστασιάρχας κατασκευής περιποδίων (καλτσών) επιτρέπεται η επί προσωρινή ατελεία και επί τη καταθέσει χρηματικής παρακαταθήκης, ή Τραπεζιτικής εγγυήσεως ή αξιοχρέου προσωπικής εγγυήσεως, εισαγωγή νημάτων εκ συνθετικών υφαντικών ινών και νημάτων εκ καουτσούκ (λαστέξ) προς παραγωγήν περιποδίων εξακτέων εις αλλοδαπήν εντός έτους από της παραλαβής των πρώτων υλών. Άρθρ.2.-Το βάρος εκάστης των χρησιμοποιηθεισών δια την κατασκευήν των εξαγομένων περιποδίων, πρώτων υλών θα προσδιορίζηται κατόπιν χημικής αναλύσεως διενεργουμένης υπό του οικείου παραρτήματος του Γενικού Χημείου του Κράτους, επί λαμβανομένων κατά την εξαγωγήν δειγμάτων. Άρθρ.3.-Βάσει του αποτελέσματος της χημικής αναλύσεως προσδιορίζεται το βάρος εκάστης των πρώτων υλών των περιεχομένων εις τα εξαγόμενα περιπόδια, το οποίον όσον αφορά τα νήματα εκ συνθετικών υφαντικών ινών προσαυξάνονται, λόγω φύρας τούτων κατά την παραγωγήν ως κάτωθι προκειμένου περί ανευρέσεως της πράγματι χρησιμοποιηθείσης ποσότητός των δια της οποίας και θα πιστώται η οικεία πράξις προσωρινής ατελείας. α)Προκειμένου περί περιποδίων γυναικών δια την παραγωγήν των οποίων εχρησιμοποιήθησαν νήματα εκ συνθετικών υφαντικών ινών ανεπεξέργαστα (μη ελαστικοποιημένα) κατά ποσοστόν 8%. β)Προκειμένου περί περιποδίων ανδρών, παίδων και κορασίδων οιουδήποτε τύπου κατασκευασθέντων εκ των αυτών ως άνω νημάτων κατά ποσοστόν 17%. γ)Προκειμένου περί περιποδίων γυναικών δια την παραγωγήν των οποίων εχρησιμοποιήθησαν νήματα εκ συνθετικών υφαντικών ινών επεξειργασμένων (ελαστικοποιημένων, ελάνκα) κατά ποσοστόν 6%. δ)Προκειμένου περί περιποδίων ανδρών, παίδων και κορασίδων οιουδήποτε τύπου κατασκευασθέντων εκ των αυτών επεξειργασμένων νημάτων κατά ποσοστόν 15%. Άρθρ.4.-Οι εργοστασιάρχαι οι επιθυμούντες να τύχωσι του ανωτέρω ευεργετήματος, δέον να υποβάλωσιν εις Τελωνειακήν Αρχήν της περιφερείας του εργοστασίου αίτησιν περί τούτου, εν ή συμπληρωματικώς δέον, όπως αναφέρωσι το ονοματεπώνυμον του αντιπροσώπου των, την πόλιν και ακριβώς την θέσιν, εν ή ευρίσκεται το εργοστάσιον και αι αποθήκαι, εις ας θέλουσι αποθηκεύσει τας παραλαμβανομένας πρώτας ύλας και τα παραχθησόμενα έτοιμα είδη. 2.Επί τη υποβολή της ανωτέρω αιτήσεως, ο αρμόδιος Τελώνης συγκαλεί την υπό των διατάξεων του Νόμ. ΒΡΝΗ/1893 προβλεπομένην (Αντί της σελ.536,09) Σελ.536,09(α) 313-063 Πρώτες ύλες Κλωστοϋφαντουργίας 30.Η.μ.17α-18 επιτροπήν προς καθορισμόν της δυναμικότητος των εγκαταστάσεών του και της παραδοτέας κατ’ έτος ποσότητος πρώτων υλών επί προσωρινή ατελεία. Επί τη βάσει της εκθέσεως της Επιτροπής ταύτης ο αρμόδιος Τελώνης αποφαίνεται περί των παραδοτέων επί προσωρινή ατελεία πρώτων υλών. Άρθρ.5.-Η πίστωσις των οικείων πράξεων προσωρινής ατελείας θα πραγματοποιήται βάσει αντιγράφων των παραστατικών εξαγωγής ως εν άρθρ.3 της παρούσης. Άρθρ.6.-Την επομένην της λήξεως της εν άρθρ.1 τασσομένης προθεσμίας χρεούται η οικεία πράξις μεταποιήσεως δια των δασμών και λοιπών φόρων των αναλογούντων επί της ποσότητος των πρώτων υλών των μη εξαχθεισών υπό μορφήν περιποδίων, οι οποίοι και εισπράττονται εντόκως, συμφώνως, προς τας διατάξεις του άρθρ.3 του Νόμ. ΒΡΝΗ/ 1893. 